কবি শামসুর রাহমান লিখেছিলেন, স্মৃতি মূলত একপ্রকার জীবনযাপন। সত্যি বলতে স্মৃতি মানুষের জীবনযাপনের বড় একটি অনুষঙ্গ। জীবনের বড় ঘটনাগুলো স্মৃতি হিসেবে মানুষ মনের মধ্যে বয়ে নিয়ে বেড়ায়। শুধু বড় ঘটনা নয়, অনেক ছোটখাটো ঘটনাও স্মৃতিতে জ্বলজ্বল করে। আগে মনে রাখার জন্য প্রধান অবলম্বন ছিল স্মৃতি। কিন্তু এখন প্রেমিক বা প্রেমিকার সঙ্গে প্রথম দেখা হওয়ার দিন, স্বজনদের জন্মদিন বা বিশেষ কোনো কাজের কথা আর কষ্ট করে মনে রাখতে হয় না। আধুনিক যুগে এসব কাজ করে দিচ্ছে প্রযুক্তি। জীবনের সব স্মৃতি রক্ষার জন্য একটি মোবাইল ফোনই যথেষ্ট। স্মৃতিগুলো একবার মোবাইলে ভরে ফেললে আর মনে গেঁথে রাখার প্রয়োজন পড়ে না, উল্টো মোবাইলই মনে করিয়ে দেয়। আর এর ফলে ধীরে ধীরে আমাদের মস্তিষ্ক স্মৃতি ধরে রাখার অভ্যাস থেকে বেরিয়ে আসছে। মানুষ দুর্বল স্মৃতিশক্তিসম্পন্ন হয়ে পড়ছে। পুরোপুরি প্রযুক্তিনির্ভর না হয়ে মস্তিষ্কে স্মৃতি ধরে রাখতে কিছু পরামর্শ দিয়েছেন বিশেষজ্ঞরা-